Καταγγελία  CHAP(2012) 1860 — αναγνώριση  της λήψης  και ενημέρωση  σχετικά  με πρόταση  
αρχειοθέτησης  καταγγελίας  
(2013/C 57/08)  
Η Ευρωπαϊκή  Επιτροπή  έλαβε  και πρωτοκόλλησε  με αριθ . αναφοράς  CHAP(2012) 1860 μεγάλο  αριθμό  καταγ­  
γελιών  κατά  της νέας  νομοθεσίας  στην  Πολωνία  για τη διαχείριση  κρατικών  γεωργικών  εκτάσεων , η οποία  
περιορίζει  το μέγεθος  της γεωργικής  έκτασης  που εκμισθώνεται  σε γεωργούς , καθώς  και για την υποχρέωση  
των μισθωτών  να αγοράσουν  εκμεταλλεύσεις  εντός  ορισμένου  χρονικού  διαστήματος . 
Δεδομένου  του αριθμού  των καταγγελιών  που ελήφθησαν  σχετικά  με αυτό  το θέμα  και για να εξασφαλιστεί  ότι θα 
δοθούν  ταχεία  απάντηση  και πληροφορίες  στους  ενδιαφερομένους , με ταυτόχρονη  μέριμνα  για την κατά  το 
δυνατόν  οικονομικότερη  χρησιμοποίηση  των διοικητικών  της πόρων , η Επιτροπή  δημοσιεύει  αυτή  την πληροφορία  
στην  Επίσημη  Εφημερίδα  της Ευρωπαϊκής  Ένωσης  και στον  δικτυακό  τόπο  στην  ακόλουθη  διεύθυνση : http://ec. 
europa.eu/eu_law/complaints/receipt/index_en.htm  
Αφού  εξέτασαν  τις καταγγελίες , οι υπηρεσίες  της Επιτροπής  κατέληξαν  στο συμπέρασμα  ότι, στο παρόν  στάδιο , 
δεν είναι  δυνατόν  να διαπιστωθεί  καμία  παραβίαση  του δικαίου  της ΕΕ στη συγκεκριμένη  περίπτωση . 
Οι καταγγέλλοντες  ισχυρίζονται  ότι η πολωνική  νομοθεσία  αντιβαίνει  στα άρθρα  15, 17 και 20 του Χάρτη  
Θεμελιωδών  Δικαιωμάτων  της Ευρωπαϊκής  Ένωσης  και στο άρθρο  2 στοιχεία  α) και β) του κανονισμού  ( ΕΚ) 
αριθ .73/2009.  
Όσον  αφορά  την εικαζόμενη  παραβίαση  του άρθρου  2 στοιχεία  α) και β) του κανονισμού  (ΕΚ) αριθ . 73/2009, 
που περιλαμβάνει  τους  ορισμούς  των όρων  « γεωργός » και « εκμετάλλευση », δεν φαίνεται  ότι τα μέτρα  που 
περιγράφονται  στην  καταγγελία  αντιβαίνουν  σε αυτό  το άρθρο , δεδομένου  ότι οι ορισμοί  αυτοί  δεν παραπέμπουν  
στο μέγεθος  της γεωργικής  έκτασης  για εκμεταλλεύσεις  για τη χορήγηση  άμεσων  ενισχύσεων . Ο εν λόγω  κανονι­  
σμός  δεν ρυθμίζει  τις συμβατικές  σχέσεις  μεταξύ  μισθωτών  και γαιοκτημόνων  που συνδέονται  με το μέγεθος  των 
εκμεταλλεύσεών  τους . 
Η μόνη  απαίτηση  που αναφέρεται  στο μέγεθος  της γεωργικής  έκτασης  για εκμεταλλεύσεις  για τη χορήγηση  
άμεσων  ενισχύσεων  προβλέπεται  στο άρθρο  124 παράγραφος  2 τρίτο  εδάφιο  του κανονισμού , το οποίο  ορίζει : 
«Το ελάχιστο  μέγεθος  επιλέξιμης  έκτασης  ανά εκμετάλλευση  για την οποία  θα μπορούν  να ζητηθούν  
πληρωμές  θα πρέπει  να τεθεί  στα 0,3 εκτάρια . Ωστόσο , κάθε  νέο κράτος  μέλος  μπορεί  να αποφασίσει , με 
αντικειμενικά  κριτήρια  και μετά  από έγκριση  της Επιτροπής , να ορίσει  το ελάχιστο  μέγεθος  σε υψηλότερο  
επίπεδο  που δεν υπερβαίνει  το 1 εκτάριο .» 
Σύμφωνα  με το άρθρο  88 και το παράρτημα  VII του κανονισμού  (ΕΚ) αριθ . 1121/2009, η Πολωνία  όρισε  σε ένα 
εκτάριο  το ελάχιστο  μέγεθος  της επιλέξιμης  έκτασης  ανά εκμετάλλευση  για το οποίο  είναι  δυνατό  να ζητηθούν  
ενισχύσεις . Κατά  συνέπεια , οι πολωνοί  γεωργοί  με εκμεταλλεύσεις  ελάχιστης  έκτασης  ενός  εκταρίου  έχουν  το 
δικαίωμα  να λάβουν  ενισχύσεις  στο πλαίσιο  του καθεστώτος  ενιαίας  στρεμματικής  ενίσχυσης  και τα εθνικά  μέτρα  
που εφαρμόζονται  σε γεωργούς  με εκμεταλλεύσεις  άνω των 300 εκταρίων , όπως  περιγράφεται  στην  καταγγελία , 
δεν αντιβαίνουν  στις διατάξεις  του κανονισμού  (ΕΚ) αριθ . 73/2009 και του κανονισμού  (ΕΚ) αριθ . 1121/2009.  
Το παρόν  ερμηνευτικό  σημείωμα  δεν προδικάζει  τυχόν  απόφαση  του Δικαστηρίου  των Ευρωπαϊκών  Κοινοτήτων , 
μόνου  αρμόδιου  να εκδώσει  νομικά  δεσμευτικούς  κανόνες  επί της ισχύος  και της ερμηνείας  των πράξεων  που 
εκδίδουν  τα θεσμικά  όργανα  της ΕΕ. 
Όσον  αφορά  τους  ισχυρισμούς  για παράβαση  του άρθρου  15 του Χάρτη  των Θεμελιωδών  Δικαιωμάτων  της ΕΕ, 
πρέπει  να σημειωθεί  ότι ο Χάρτης  δεν εφαρμόζεται  σε κάθε  κατάσταση  εικαζόμενης  παραβίασης  των θεμελιωδών  
δικαιωμάτων . Σύμφωνα  με το άρθρο  51 παράγραφος  1, ο Χάρτης  εφαρμόζεται  στα κράτη  μέλη  μόνον  στην  
περίπτωση  που αυτά  εφαρμόζουν  το δίκαιο  της Ένωσης . Βάσει  των παρεχόμενων  πληροφοριών  και υπό το πρίσμα  
της ανωτέρω  ανάλυσης , δεν φαίνεται  ότι το θέμα  στο οποίο  αναφέρονται  οι καταγγέλλοντες  σχετίζεται  με την 
εφαρμογή  του δικαίου  της Ευρωπαϊκής  Ένωσης . 
Εξάλλου , πρέπει  να σημειωθεί  ότι το άρθρο  6 παράγραφος  1 της Συνθήκης  για την Ευρωπαϊκή  Ένωση  ορίζει  ότι 
«οι διατάξεις  του Χάρτη  δεν συνεπάγονται  καμία  επέκταση  των αρμοδιοτήτων  της Ένωσης , όπως  αυτές  ορίζονται  
στις συνθήκες » και το άρθρο  345 της συνθήκης  για τη λειτουργία  της Ευρωπαϊκής  Ένωσης  προβλέπει  ότι η 
Συνθήκη  δεν προδικάζει  τους  κανόνες  στα κράτη  μέλη  που διέπουν  το καθεστώς  ιδιοκτησίας . Η διάταξη  αυτή  δίνει  
το δικαίωμα  στα κράτη  μέλη  να καθορίζουν  το καθεστώς  ιδιοκτησίας  τους  εντός  των εδαφών  τους , συμπεριλαμ­  
βανομένου  του περιορισμού  των δικαιωμάτων  των μισθωτών  να εκμισθώνουν  ή να αγοράζουν  γεωργική  έκταση , και 
η Επιτροπή  δεν έχει την αρμοδιότητα  να ενεργεί  σε αυτόν  τον τομέα .EL 27.2.2013 Επίσημη  Εφημερίδα  της Ευρωπαϊκής  Ένωσης  C 57/17
Λαμβάνοντας  υπόψη  τα ανωτέρω  στοιχεία , οι υπηρεσίες  της Επιτροπής  θα προτείνουν  στην  Επιτροπή  να τεθεί  η 
υπόθεση  στο αρχείο . 
Σε περίπτωση  που οι καταγγέλλοντες  θεωρήσουν  ότι έχουν  στη διάθεσή  τους  νέα στοιχεία  που ενδέχεται  να 
οδηγήσουν  την Επιτροπή  να επανεξετάσει  την πρόταση  αρχειοθέτησης  της υπόθεσης , τα εν λόγω  στοιχεία  θα 
πρέπει  να υποβληθούν  στην  Επιτροπή  εντός  ενός  μήνα  από τη δημοσίευση  της παρούσας  ανακοίνωσης . Σε 
περίπτωση  που δεν υπάρξουν  νέα στοιχεία , η Επιτροπή  μπορεί  να αρχειοθετήσει  την υπόθεση .EL C 57/18 Επίσημη  Εφημερίδα  της Ευρωπαϊκής  Ένωσης  27.2.2013